**Zmluva o poskytovaní služieb**

**č. MAGTS19000XX**

uzavretá podľa § 536 a nasl. zákona č. 513/1991 Zb. Obchodný zákonník v znení neskorších predpisov, postupom podľa zákona č. 343/2015 Z. z. o verejnom obstarávaní a o zmene a doplnení niektorých zákonov a v súlade s platným právnym poriadkom Slovenskej republiky (ďalej len „Zmluva“)

medzi zmluvnými stranami

Objednávateľ: **Hlavné mesto Slovenskej republiky Bratislava**

Sídlo: Primaciálne nám. 1, 814 99 Bratislava

Štatutárny zástupca: Ing. arch. Matúš Vallo - primátor

IČO: 00603 481

DIČ: 2020372596

Bankové spojenie: ČSOB, a.s.

Číslo účtu: SK37 7500 0000 0000 2582 9413

(ďalej len „Objednávateľ)

Zhotoviteľ:

Sídlo:

Zastúpený:

Zapísaný:

Bankové spojenie:

Číslo účtu:

IČO:

DIČ:

IČ DPH:

(ďalej len „Zhotoviteľ)

za nasledovných, zmluvnými stranami dohodnutých podmienok

**Článok I**

**Predmet zmluvy**

1. Predmetom zmluvy je vykonávanie profylaktických prehliadok, záručných a pozáručných opráv klimatizačných a vykurovacích zariadení a Vzduchotechnických zariadení spolu s ich regulačnými elementmi v budovách patriacich objednávateľovi.
	1. Profylaktické prehliadky budú vykonane 2x ročne počas roka 2019 (jarná a jesenná prehliadka),

Profylaktická prehliadka klimatizačných jednotiek zahŕňa:

* Čistenie a dezinfekcia výparníka vnútornej jednotky
* Čistenie a dezinfekcia filtrov
* Kontrola elektroinštalácie vnútornej jednotky
* Čistenie a dezinfekcia kondenzátora vonkajšej jednotky
* Kontrola elektroinštalácie vonkajšej jednotky
* Meranie odberných prúdov kompresora
* Kontrola tlakov chladiaceho okruhu
* Meranie odporov snímačov chladiaceho zariadenia
* Funkčnosť zariadenia a 4-cestného ventilu (kúrenie, chladenie)
* Dotiahnutie elektrických svoriek (prechodový odpor)
* Vyhotovenie protokolov o stave zariadení s nameranými hodnotami v súlade s ustanoveniami zákona č. 286/2009 Z. z. o fluórovaných skleníkových plynoch a o zmene a doplnení niektorých zákonov v znení neskorších predpisov.
	1. Pozáručné opravy klimatizačných a VZT zariadení v objektoch objednávateľa sa budú vykonávať na základe cenovej ponuky a čiastkovej objednávky,
	2. Záručné opravy sa budú vykonávať na zariadeniach, ktoré zhotoviteľ inštaluje počas platnosti zmluvy.
1. Zoznam zariadení je uvedených v prílohe č. 2

**Článok II**

**Miesto plnenia**

1. Miestom plnenia sú objekty: Primaciálny palác-Primaciálne nám. č. 2, Laurinská ul. 7, Laurinská ul. 5, Nová radnica-Primaciálne nám. č. 1, Záporožská 7, Blagoevova 9, Bielia ul. 6 a Uršulínska ul. 6.

**Článok III**

**Doba trvania zmluvy a ukončenie zmluvy**

1. Zmluva sa uzatvára na dobu určitú, v trvaní 12 mesiacov.
2. Zmluvné strany sa dohodli, že Zmluva zaniká:
	1. uplynutím doby, na ktorú bola dojednaná,
	2. na základe písomnej dohody zmluvných strán,
	3. jednostranným odstúpením v súlade s touto Zmluvou a/alebo s príslušnými ustanoveniami Obchodného zákonníka.
3. Objednávateľ a Zhotoviteľ sú oprávnení odstúpiť od Zmluvy len v prípade, ak niektorá zo zmluvných strán poruší dohodnuté zmluvné povinnosti a v lehote určenej v písomnej výzve nezjedná nápravu. Účinky odstúpenia nastanú dňom, keď prejav vôle jednej zmluvnej strany o odstúpení bude doručený druhej zmluvnej strane.

**Článok IV**

**Čas plnenia pre profylaktické prehliadky**

1. Termín vykonania profylaktických prehliadok je dohodnutý minimálne 2 krát za rok 2019
- v mesiaci máj a október. Pre zariadenia, ktorých prevádzka bude vyžadovať viaceré prehliadky, bude ich počet stanovený na základe požiadavky alebo na základe prevádzkového predpisu zariadení.
2. Servisný pracovník zhotoviteľa nahlási min. 1 deň vopred termín realizácie profylaktickej prehliadky a prispôsobí sa prevádzkovým podmienkam objednávateľa.
3. Zhotoviteľ nie je v omeškaní s plnením, a nenesie zodpovednosť za prípadné škody, ak objednávateľ nezaistil prístup zhotoviteľa na miesto výkonu práce.

Článok V

**Čas plnenia pre záručné a pozáručné opravy**

1. Záručné a pozáručné opravy budú rozdelené do dvoch skupín:
* havarijné poruchy - kde budú spadať poruchy klimatizácií a VZT v technologických miestnostiach,
* bežné poruchy - kde budú spadať poruchy ostatných zariadení, ktorých servis je predmetom tejto zmluvy
1. Pri nahlasovaní poruchy objednávateľ vždy uvedie či sa jedná o poruchu havarijnú alebo bežnú.
2. Pre havarijné poruchy sa zhotoviteľ zaväzuje začať činnosti vedúce k oprave klimatizačnej jednotky okamžite, najneskôr do 48 hodín od riadneho nahlásenia poruchy pracovníkom objednávateľa. Jedná sa o činnosti nutné na zabezpečenie reálneho zásahu na mieste vzniku nahlásenej poruchy, ako spätné telefonické overenie u pracovníka v mieste nahlásenej poruchy so zisťovaním podrobnejších informácií o prejavoch poruchy, prípadne odstránenie poruchy pracovníkom objednávateľa na základe technických rád od pracovníka zhotoviteľa, príprava servisných pracovníkov (ukončenie vykonávaných prác spojené so zabezpečením pracoviska) a preprava servisných pracovníkov na miesto opravy. Max. doba od nahlásenia poruchy do príchodu servisných pracovníkov na miesto nahlásenej poruchy je 48 hodín, prípadne podľa dohody (v závislosti od možných dôsledkov vniknutej poruchy).
3. Pre bežné poruchy sa zhotoviteľ zaväzuje začať činnosti vedúce k oprave klimatizačnej jednotky najneskôr do 72 hodín od riadneho nahlásenia poruchy pracovníkom objednávateľa. Jedná sa o činnosti nutné na zabezpečenie reálneho zásahu na mieste vzniku nahlásenej poruchy, ako spätné telefonické overenie u pracovníka v mieste nahlásenej poruchy so zisťovaním podrobnejších informácií o prejavoch poruchy, prípadne odstránenie poruchy pracovníkom objednávateľa na základe technických rád od pracovníka zhotoviteľa, príprava servisných pracovníkov (ukončenie vykonávaných prác spojené so zabezpečením pracoviska) a preprava servisných pracovníkov na miesto opravy. Max. doba od nahlásenia poruchy do príchodu servisných pracovníkov na miesto nahlásenej poruchy je 96 hodín, prípadne podľa dohody (v závislosti od možných dôsledkov vzniknutej poruchy). V prípade, že termín nástupu pripadne na deň pracovného pokoja alebo pracovného voľna, zhotoviteľ nastúpi v najbližší pracovný deň.
4. Zhotoviteľ nie je v omeškaní s plnením, a nenesie zodpovednosť za prípadné škody, ak objednávateľ nezaistil prístup zhotoviteľa na miesto výkonu práce.

**Článok VI**

**Podmienky vykonávania profylaktických prehliadok**

1. Základným dokladom o činnosti zhotoviteľa je montážny denník. Montážny denník vyplní pracovník zhotoviteľa pre objednávateľa ihneď po uskutočnení výkonu. Zodpovedný pracovník objednávateľa ho následne potvrdí podpisom. Originál montážneho denníka dostane zhotoviteľ, kópiu dostane objednávateľ.
2. Zhotoviteľ pri prácach postupuje tak, aby svojou činnosťou nepoškodil majetok objednávateľa, alebo neovplyvnil jeho prevádzku. Ak charakter vykonávaných prác je takej povahy, že majetok môže byt’ poškodený alebo prevádzka ovplyvnená, zhotoviteľ na toto vopred upozorní objednávateľa a práce ďalej vykonáva len so súhlasom objednávateľa.

**Článok VII**

**Podmienky vykonávania opráv**

1. Nahlasovanie poruchy:
* Každá porucha musí byt nahlásená telefonicky na číslo: xxxxxxxxxxxxxxx alebo e-mailom na adresu: xxxxx@yyyyyy.sk. Ohlásenie poruchy musí obsahovať minimálne laický popis poruchy, typ zariadenia a umiestnenie konkrétneho zariadenia.
* Osoby oprávnené nahlasovať poruchy a požiadavky na vykonanie servisných prac sú:

Ing. Jozef Demovič, kontakt: 0902 985 841, e-mail: jozef.demovic@bratislava.sk,

Ing. Radoslav Konečný, 0902 985 843, e-mail: radoslav.konecny@bratislava.sk.

* Osoby oprávnené preberať periodické a neperiodické servisné práce a podpisovať protokol o ich vykonaní sú:

Ing. Jozef Demovič, kontakt: 0902 985 841, e-mail: jozef.demovic@bratislava.sk,

Ing. Radoslav Konečný, 0902 985 843, e-mail: radoslav.konecny@bratislava.sk .

1. Zodpovedný pracovník zhotoviteľa telefonicky overí u zodpovedného pracovníka objednávateľa skutočnosť nahlásenej poruchy so zisťovaním podrobnejších informácií o prejavoch poruchy. Poinformuje objednávateľa o nevyhnutnosti vykonania úkonov, aby vzniknutou poruchou nedošlo k ďalšiemu poškodeniu zariadenia alebo majetku, prípadne zabezpečí odstránenie poruchy pracovníkom objednávateľa na základe technických rád. Zabezpečí výjazd servisných pracovníkov na miesto inštalácie zariadenia a prípadné podporné prostriedky potrebné pre prístup k zariadeniam (Montana plošina, lešenie a pod.).
2. Po príchode k poruche vykonajú servisní pracovnici zhotoviteľa základnú diagnostiku zariadenia a stanovia technologický postup opravy. Ak bude možné klimatizačné zariadenie opraviť na mieste a okamžite s použitím drobného servisného materiálu, toto vykonajú. Ak to možné nebude, dohodnú so zodpovedným pracovníkom objednávateľa ďalší postup opravy, stanovia približnú cenu opravy, prípadne dohodnú termín zaslania ponuky na vykonanie dohodnutého spôsobu opravy. Po schválení ďalšieho postupu, termínu a ceny opravy servisní pracovníci opravu vykonajú.
3. Základným dokladom o činnosti zhotoviteľa je montážny denník. Montážny denník vyplní pracovník zhotoviteľa pre objednávateľa ihneď po uskutočnení výkonu. Zodpovedný pracovník objednávateľa ho následne potvrdí podpisom. Originál montážneho denníka dostane zhotoviteľ, kópiu dostane objednávateľ.
4. V prípade neoprávneného nahlásenia poruchy (neznalosť obsluhy daného zariadenia, porucha iného zariadenia, na ktoré zhotoviteľ nezabezpečuje servisné činnosti) objednávateľ uhradí zhotoviteľovi na základe zápisu v montážnom denníku všetky náklady reálneho nástupu na mieste nahlásenej poruchy.

**Článok VIII**

**Cena a platobné podmienky**

1. Cenu za vykonané profylaktické prehliadky a servis objednávateľ uhradí zhotoviteľovi na základe faktúry vyhotovenej v súlade s platnými fakturačnými predpismi na základe schválených montážnych denníkov alebo súpisov vykonaných prác. Prílohou faktúry budú kópie týchto montážnych denníkov alebo súpisov vykonaných prác.
2. Takto vyhotovená faktúra je splatná do 30 dni od jej doručenia objednávateľovi.
3. Ceny za profylaktické prehliadky sú uvedené v prílohe 1. V cenách sú zahrnuté náklady na základný čistiaci materiál (nie ceny za spotrebný materiál ako sú pracovné náplne, filtre VZT jednotiek, ložiská, remene a pod.) a dopravné náklady.
4. Cena za opravy bude fakturovaná na základe objednávateľom schválenej ponuky. Ponuka zhotoviteľa v písomnej podobe (napr. listinne, e-mailom) bude obsahovať stručný popis vád, potrebných opráv, náhradných dielov a odhadovanú cenu opráv. Cena opravy ako aj poskytnutých náhradných dielov musí zodpovedať aktuálnej cene na trhu v čase vykonania opravy a musí byť prekonzultovaná a odsúhlasená s kontaktnou osobou objednávateľa. Celková cena za opravy (vrátane náhradných dielov a dopravy) nepresiahne 20 % zo zmluvnej ceny. V cenách nie je zahrnutá príslušná DPH a v prípade opravy náhradné diely a použitý materiál nad 10,-€.
5. Počas záručnej doby zariadení nainštalovaných zhotoviteľom, náklady na opravu klimatizačnej jednotky (vrátane náhradných dielov, spotrebného materiálu, dopravy a pod.) hradí zhotoviteľ.

**Článok IX**

**Spolupôsobenie objednávateľa**

1. Objednávateľ sa zaväzuje, že poskytne zhotoviteľovi dojednané spolupôsobenie. Ukončené profylaktické prehliadky a opravy pri nevykazovaní závad na základe výzvy prevezme.
2. Objednávateľ sa zaväzuje bez zbytočného odkladu a bezplatne zabezpečiť plnenia, ktoré nie sú predmetom tejto zmluvy, ale sú potrebné pre splnenie záväzkov vyplývajúcich z tejto zmluvy pre zhotoviteľa:
* objednávateľ zabezpečí vstup do priestorov výkonu prác a sprístupní miesto výkonu prác,
* objednávateľ umožní vjazd a parkovanie servisného vozidla v blízkosti pracoviska po dobu uskutočňovania profylaktiky alebo servisu,
* objednávateľ poskytne možnosť odberu elektrickej energie v potrebnom rozsahu pre profylaktické alebo servisné práce.

**Článok X**

**Sankcie za porušenie zmluvy**

1. Zmluvné strany sa dohodli, že zmluvná pokuta za omeškanie úhrady faktúry za vykonané práce predstavuje 0,03 % z nezaplatenej čiastky za každý deň omeškania,
2. Objednávateľ je oprávnený požadovať od zhotoviteľa zaplatenie zmluvnej pokuty:
* vo výške 100,00 € za každý deň omeškania nástupu na vykonanie profylaktických prehliadok v zmysle čl. IV ods. 1 a 2 tejto zmluvy,
* vo výške 100,00 € za nedodržanie termínu nástupu na odstránenie havarijného stavu v zmysle čl. V ods. 3 tejto zmluvy.

**Článok XI**

**Zodpovednosť za vady, záruka**

Záručná doba na práce a použité náhradné diely v rámci servisných zásahov je 24 mesiacov.

**Článok XII**

**Záverečné ustanovenia**

1. Práva a povinnosti touto Zmluvou zvlášť neupravené sa riadia príslušnými ustanoveniami Obchodného zákonníka a ostatných všeobecne záväzných právnych predpisov platných na území Slovenskej republiky.
2. Zmluvu je možné meniť a dopĺňať iba písomnými dodatkami po dohode obidvoch zmluvných strán.
3. Zmluva sa vyhotovuje v piatich (5) vyhotoveniach s platnosťou originálu, pričom Objednávateľ dostane tri (3) vyhotovenia a Zhotoviteľ dve (2) vyhotovenia.
4. Zmluva nadobúda platnosť dňom jej podpísania oboma zmluvnými stranami a účinnosť dňom nasledujúcim po dni jej zverejnenia podľa §47a ods.1 Občianskeho zákonníka na webovom sídle Objednávateľa.
5. Zmluvné strany vyhlasujú, že Zmluvu uzatvorili slobodne a vážne, nie v tiesni a za nápadne nevýhodných podmienok, prečítali ju, porozumeli jej a nemajú proti jej forme a obsahu žiadne výhrady, čo potvrdzujú vlastnoručnými podpismi.
6. Neoddeliteľnou súčasťou Zmluvy je príloha č.1 - cenová ponuka úspešného uchádzača za vykonané práce na 12 mesiacov, príloha č.2 – Opis predmetu zákazky (zoznam klimatizačných a Vzduchotechnických zariadení).

|  |  |  |
| --- | --- | --- |
| Za Objednávateľa: |  | Za Zhotoviteľa: |
|  |  |  |
| V Bratislave, dňa  |  | V Bratislave, dňa  |
| ............................................... |  | ............................................... |
| Ing. arch. Matúš Vallo primátor |  |  |
|  |  |  |

PRÍLOHA č. 1

Cenová ponuka víťaza

PRÍLOHA č. 2

ZOZNAM ZARIADENÍ

Technická špecifikácia predmetu zákazky:

1. Technická špecifikácia predmetu zákazky: **Primaciálny palác - Primaciálne nám. 2**

|  |  |  |  |  |  |
| --- | --- | --- | --- | --- | --- |
| **Por.č.** | **Technické vlastnosti** | **Jednotka** | **Minimum** | **Maximum** | **Presná hodnota** |
|  | VRF vonkajšia | ks |  |  | 5 |
|  | VRF vnútorná | ks |  |  | 23 |
|  | VZT | ks |  |  | 1 |
|  | Chiller | ks |  |  | 2 |
|  | Fancoil | ks |  |  | 6 |
|  | Split vonkajšia | ks |  |  | 2 |
|  | Split vnútorná | ks |  |  | 2 |
|  | **Technické vlastnosti** | **Hodnota / charakteristika** |
|  | Podľa bodov 1.-7. | Profylaktické prehliadky + Pozáručné opravy |

1. Technická špecifikácia predmetu zákazky: **Bratislava, Laurinská 7**

|  |  |  |  |  |  |
| --- | --- | --- | --- | --- | --- |
| **Por.č.** | **Technické vlastnosti** | **Jednotka** | **Minimum** | **Maximum** | **Presná hodnota** |
|  | Split vonkajšia | ks |  |  | 4 |
|  | Split vnútorná | ks |  |  | 10 |
|  | **Technické vlastnosti** | **Hodnota / charakteristika** |
|  | Podľa bodov 1.-2. | Profylaktické prehliadky + Pozáručné opravy |

1. Technická špecifikácia predmetu zákazky**: Bratislava, Laurinská 5**

|  |  |  |  |  |  |
| --- | --- | --- | --- | --- | --- |
| **Por.č.** | **Technické vlastnosti** | **Jednotka** | **Minimum** | **Maximum** | **Presná hodnota** |
|  | Split vonkajšia | ks |  |  | 2 |
|  | Split vnútorná | ks |  |  | 9 |
|  | **Technické vlastnosti** | **Hodnota / charakteristika** |
|  | Podľa bodov 1.-2. | Profylaktické prehliadky + Pozáručné opravy |

1. Technická špecifikácia predmetu zákazky: Bratislava, Primaciálne nám. 1

|  |  |  |  |  |  |
| --- | --- | --- | --- | --- | --- |
| **Por.č.** | **Technické vlastnosti** | **Jednotka** | **Minimum** | **Maximum** | **Presná hodnota** |
|  | Split vonkajšia | ks |  |  | 42 |
|  | Split vnútorná | ks |  |  | 46 |
|  | **Technické vlastnosti** | **Hodnota / charakteristika** |
|  | Podľa bodov 1.-2. | Profylaktické prehliadky + Pozáručné opravy |

1. Technická špecifikácia predmetu zákazky: **Bratislava, Záporožská 7**

|  |  |  |  |  |  |
| --- | --- | --- | --- | --- | --- |
| **Por.č.** | **Technické vlastnosti** | **Jednotka** | **Minimum** | **Maximum** | **Presná hodnota** |
|  | Split vonkajšia | ks |  |  | 2 |
|  | Split vnútorná | ks |  |  | 2 |
|  | **Technické vlastnosti** | **Hodnota / charakteristika** |
|  | Podľa bodov 1.-2. | Profylaktické prehliadky + Pozáručné opravy |

1. Technická špecifikácia predmetu zákazky**: Bratislava, Blagoevova 9**

|  |  |  |  |  |  |
| --- | --- | --- | --- | --- | --- |
| **Por.č.** | **Technické vlastnosti** | **Jednotka** | **Minimum** | **Maximum** | **Presná hodnota** |
|  | Split vonkajšia | ks |  |  | 1 |
|  | Split vnútorná | ks |  |  | 1 |
|  | **Technické vlastnosti** | **Hodnota / charakteristika** |
|  | Podľa bodov 1.-2. | Profylaktické prehliadky + Pozáručné opravy |

1. Technická špecifikácia predmetu zákazky**: Bratislava, Biela ul. 6**

|  |  |  |  |  |  |
| --- | --- | --- | --- | --- | --- |
| **Por.č.** | **Technické vlastnosti** | **Jednotka** | **Minimum** | **Maximum** | **Presná hodnota** |
|  | DVM vonkajšia | ks |  |  | 1 |
|  | DVM vnútorná | ks |  |  | 11 |
|  | Prenájom lešenia | sada |  |  | 1 |
|  | **Technické vlastnosti** | **Hodnota / charakteristika** |
|  | Podľa bodov 1.-2. | Profylaktické prehliadky + Pozáručné opravy |

1. Technická špecifikácia predmetu zákazky: Bratislava, Uršulínska 6

|  |  |  |  |  |  |
| --- | --- | --- | --- | --- | --- |
| **Por.č.** | **Technické vlastnosti** | **Jednotka** | **Minimum** | **Maximum** | **Presná hodnota** |
|  | DVM vonkajšia | ks |  |  | 1 |
|  | DVM vnútorná | ks |  |  | 7 |
|  | Split vonkajšia | ks |  |  | 1 |
|  | Split vnútorná | ks |  |  | 2 |
|  | **Technické vlastnosti** | **Hodnota / charakteristika** |
|  | Podľa bodov 1.-4. | Profylaktické prehliadky + Pozáručné opravy |

1. Servisné a opravné práce mimo rozsahu jarnej a jesennej profylaktickej prehliadky budú vykonávané na základe cenovej ponuky a samostatnej objednávky.